
Z A P I S N I K

36. sjednice Vijeća Mjesnog odbora „Bruno Bušić“, 26. ožujka 2024. godine u 19.00  sati, u prostorijama Mjesnog odbora „Bruno Bušić“,


NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Mirjana Grubišić
5. Iva Ramljak
6. Borna Smrk
7. Marinko Blažević


Predsjedava Iva Ramljak, predsjednica Vijeća.
Predsjednica konstatira da je nazočno 7 od 7 članova Vijeća, te otvara 36. sjednicu Vijeća Mjesnog odbora.
Predsjednica predlaže usvajanje zapisnika 34. i 35. sjednice koje su članovi Vijeća zaprimili e-mailom.
Vijeće prihvaća tekst Zapisnika 34. i 35. sjednice jednoglasno bez nadopuna i ispravaka.
Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.
Prijedlog je jednoglasno izglasan i konstatira se da Vijeće jednoglasno usvaja sljedeći


D N E V N I   R E D


1. Izvješće o radu VMO “Bruno Bušić” u 2023. godini
2. Korištenje prostora MS “Bruno Bušić”
3. Aktualna komunalna problematika
4. Izvješća, pitanja i prijedlozi




Ad 1. Izvješće o radu VMO “Bruno Bušić” u 2023. godini

Predsjednica upućuje Vijećnicima kako su pisanim putem zaprimili prijedlog Izvješća o radu VMO “Bruno Bušić” u 2023. godini.

Predsjednica otvara raspravu. U raspravi sudjeluju svi prisutni vijećnici. Vijećnici jednoglasno usvajaju 
Izvješće o radu VMO “Bruno Bušić” u 2023. godini
(Tekst Izvješća prilog je ovom zapisniku.)

Ad 2. Korištenje prostora MS “Bruno Bušić”

Predsjednica obaviještava Vijećnike kako je Vijeće je zaprimilo zahtjev za redovno korištenje prostora MO „Bruno Bušić“ od strane Udruge PLAVI GRAD srijedom od 10:00 do 11:00. 


Vijećnici jednoglasno donose 


Zaključak 
o povremenom korištenju prostora MS „Bruno Bušić“ 

[bookmark: _GoBack]Vijeće Mjesnog odbora „Bruno Bušić“ odobrava povremeno korištenja prostora Udruzi PLAVI GRAD, zastupanoj po dr. sc. Marini Lujić  srijedom od 10:00 do 11:00, u razdoblju od 26. ožujka 2024. do 26. ožujka 2025. godine.



Ad 3. Aktualna komunalna problematika

a) Predsjednica obaviještava Vijećnike kako je sukladno prethodnoj odluci Vijeća Mjesnog odbora „Bruno Bušić“ poslan zahtjev za pojačano postupanje komunalnih i prometnih redara na području mjesnog odbora radi nepropisnog parkiranja na početku Ulice K. Š. Gjalskog i ulice A. Jakšića.

b) Predsjednica obaviještava Vijećnike kako je zaprimljena informacija Gradskog ureda kako uređenje Brckovaljanske i Ravenske ulice za koje je Vijeće donijelo zaključak o uvrštavanju u asfalterski program i PKA još nije u fazi provedbe. 
Predsjednica otvara raspravu. U raspravi sudjeluju svi prisutni vijećnici. 
Vijećnici Borna Smrk i Marinko Blažević ističu kako je uređenje predmetnih ulica godinama uvrštavano u asfalterski program te kako su sredstva osiguravana prethodnih šest godina i projekt još uvijek nije u fazi provedbe.
Vijećnici jednoglasno donose odluku o tome da se uređenje Brckovljanske i Ravenske ulice označava kao prioritet za ovu godinu te se zahtjeva da se uređenje predmetnih ulica postavi ispred svih ostalih planiranih projekata. 
c) Potpredsjednica obaviještava Vijećnike kako je radi proširenja parkirnih kapaciteta na području mjesnog odbora sastavljen dopis koji je upućem nadležnim tijelima.
Predsjednica otvara raspravu. U raspravi sudjeluju svi vijećnici.
Vijećnik Marinko Blažević upućuje kako je predmetna problematika sadržana i u zapisniku s Koordinacije predstavnika suvlasnika višestambenih zgrada na području MO Bruno Bušić od 29. veljače 2024. godine.
Vijećnici jednoglasno donose zaključak kojim se od nadležnih tijela traži sljedeće:
· sastav izmjena u GUP-u koje bi dale određene mogućnosti izgradnje parkirališta na zelenim površinama uzimajući u obzir minimalne površine koje se apsolutno moraju zaštititi obzirom na ukupnu površinu MO kao i dozvoljeni gubitak zelenih površina od površina koje premašuju minimalnu zaštićenu površinu;
· sastav izmjena GUP-a u namjeni cijelih ili dijelova čestica na području na području MO Bruno Bušić;
· dostava informacija od nadležnog gradskog ureda na kojim česticama na području MO Bruno Bušić je moguće provesti gradnju parkirališta –  u najkraćem mogućem roku;
· dostava daljnjih uputa vezano uz prijedloge izmjena GUP-a.

d) Postupanje po prometnoj studiji i iscrtavanje prometne signalizacije u sklopu redovitog održavanja.

Vijećnica Mirjana Grubišić upućuje na problematiku na raskrižju Ulice Jure Kaštelana i Ulice Milana Pavelića radi sigurnog prolaska učenika do škole.

e) Vijećnik Marinko Vlažević upućuje na to kako je potrebno poslati dopis za čišćenje slivnika u pothodniku kraj željezničke stanice Maksimir.

Predsjednica otvara raspravu. U raspravi sudjeluju svi prisutni vijećnici.


f) Potpredsjednica obaviještava Vijećnike kako je ponovljen mail nadležnim tijelima s popisom stabala za orezivanje koji je poslan u rujnu 2023. godine.



Ad 4. Izvješća, pitanja, prijedlozi


Pitanja i prijedloga nema i ovime je iscrpljen dnevni red. Predsjednica u 20:00 zatvara 36. sjednicu VMO.


[bookmark: _gjdgxs]Zapisnik sastavila: Iva Ramljak

KLASA: 024-08/24-003/555
URBROJ: 251-13-11-11/002-24-3
Zagreb, 26. ožujka 2024.
                                                                       Predsjednica Vijeća Mjesnog odbora
							      „Bruno Bušić“

					                          Iva Ramljak,  mag.iur.	

